Diari Oficial de la Generalitat Valenciana


Sumari del DOGV 9399, del 05-08-2022 (2022/7507)

RESOLUCIÓ de 3 d'agost de 2022, de la Direcció General de Modernització i Relacions amb l'Administració de Justícia, per la qual s'aprova la constitució definitiva de borses de treball per a la provisió temporal de llocs del cos de metges i metgesses forenses de l'Administració de Justícia a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9399

Data del DOGV
:   05-08-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/7507


Data del document
:   03-08-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 3 d'agost de 2022, de la Direcció General de Modernització i Relacions amb l'Administració de Justícia, per la qual s'aprova la constitució definitiva de borses de treball per a la provisió temporal de llocs del cos de metges i metgesses forenses de l'Administració de Justícia a la Comunitat Valenciana. [2022/7507]  
  
Per Resolució d'aquesta Direcció General de Modernització i Relacions amb l'Administració de Justícia de data 26 de maig de 2022 i en aplicació de l'Ordre 3/2020, de 7 de febrer, de la Conselleria de Justícia, Interior i Administració Pública, es va obrir una convocatòria pública per a la constitució de la borsa de treball per a la provisió temporal de llocs del cos de metges forenses de l'Administració de Justícia a la Comunitat Valenciana.  
En compliment del que es disposa en la base sisena de l'esmentada convocatòria, per una resolució d'aquesta Direcció General de data 13 de juliol de 2022, es va aprovar la constitució provisional de les borses de treball, i se'n va fer l'exposició en els llocs indicats en aquesta base, es va obrir el termini corresponent perquè les persones interessades pogueren reclamar sobre qualsevol de les dades contingudes en les llistes provisionals.  
Així mateix, l'article 10.6 de l'Ordre de borsa i la base sisena de la convocatòria estableix que resoltes les reclamacions, es farà la publicació de les llistes definitives, degudament ordenades, seguint el mateix procediment que per a la resolució provisional i que també es publicarà la present resolució en el Diari Oficial de la Generalitat Valenciana.  
  
En conseqüència, resolc:  
  
Primer  
Aprovar els llistats definitius de la borsa de treball del cos de metges forenses, degudament ordenats, que es componen dels següents annexos:  
Annex I. Persones admeses en la borsa de treball.  
Annex II. Persones excloses de la borsa de treball pels motius que s'indiquen.  
Annex III. Llistat de causes d'exclusió  
  
Segon  
Remetre la present resolució, així com els llistats definitius de la borsa de treball, per a exposició pública en el Tribunal Superior de Justícia de la Comunitat Valenciana i en les direccions territorials de la Conselleria de Justícia i Administracions Públiques a Alacant, Castelló i València. També, es comunicaran a les organitzacions sindicals més representatives i es publicaran en la pàgina web de la Conselleria de Justícia, Interior i Administració Pública http://www.justicia.gva.es/es/web/justicia/bolsa-de-trabajo, així com en la intranet de l'Administració de Justícia a la Comunitat Valenciana http://intranet-admjust.justicia.gva.es/es/interins  
  
Tercer  
S'han estimat al·legacions, una de les quals parcialment, formulades contra les llistes provisionals que han sigut resoltes en les llistes definitives mitjançant la modificació de la puntuació obtinguda per a les persones aspirants.  
Així mateix, s'han desestimat altres dues al·legacions presentades. A aquest efecte es fa constar que, de conformitat amb el que s'estableix en la base quarta i cinquena de la convocatòria (documentació a aportar, acreditació dels mèrits i tramitació), en relació amb l'article 8 de l'Ordre de borsa, els motius de la desestimació són:  
- No consta la presentació de la instància per a ser inclosa en la borsa de treball, de conformitat amb la base tercera de la resolució de 26 de maig de 2022, de la directora general de Modernització i Relacions amb l'Administració de Justícia, per la qual es convocava la constitució de borses de treball per a la provisió temporal de llocs dels cossos de metges forenses de l'Administració de Justícia de la Comunitat Valenciana.  
- En la instància s'assenyalen mèrits no acreditats, i per tant, no puntuats. La diferència entre la puntuació total autobaremada i la que realment li correspon supera el 20 % d'aquesta última (base quarta D) de la resolució de 26 de maig de 2022, de la directora general de Modernització i Relacions amb l'Administració de Justícia.  
  
Quart  
Declarar constituïda i vigent, amb efectes del 6 agost de 2022, la borsa de treball per a la provisió temporal dels llocs del cos de metges forenses de l'Administració de Justícia a la Comunitat Valenciana.  
  
  
Quinta  
Declarar cancel·lada, amb efectes de 5 d'agost de 2022, la borsa de treball constituïda per Resolució de 30 d'abril de 2021, en allò referent únicament a la provisió de vacants dels cossos de metges forenses de l'Administració de Justícia a la Comunitat Valenciana.  
  
Contra la present resolució, que posa fi a la via administrativa, es podrà interposar un recurs contenciós administratiu davant els jutjats contenciosos administratius de la ciutat de València, o davant aquells que es troben en la circumscripció on la persona demandant tinga el domicili, en un termini de dos mesos comptats des de l'endemà del dia de notificació o publicació, d'acord amb el que disposen els articles 8.2, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de recurs potestatiu de reposició, davant aquesta Direcció General de Justícia, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 3 d'agost de 2022.- La directora general de Modernització i Relacions amb l'Administració de Justícia: Àngels Bixquert Sanz.